हाजीपुर महिला जेल में नहीं आती हैं महिला डॉक्टर
महिलाजेल में कैदियों की दशा ऐसे तो सही है, लेकिन उनकी चिकित्सा की व्यवस्था ठीक नहीं है। यह कहना है महिला आयोग की अध्यक्ष अंजुम आरा का। सोमवार को महिला आयोग की टीम ने हाजीपुर महिला जेल का निरीक्षण किया। इस दौरान महिलाओं से बातचीत की गई। जेल में अंडर ट्रायल में 17 महिला कैदी हैं। एक कैदी हत्या के जुर्म में सजा काट रही है। निरीक्षण टीम में महिला आयोग की अध्यक्ष अंजुम आरा, सदस्य रीना कुमारी, चौधरी मायावती, रेणु चौधरी, शहनाज बानो मौजूद थीं। इसके अलावा चाणक्या लॉ कॉलेज की छात्राएं और आयोग में प्रशिक्षु के रूप में आई प्राची और श्रुति भी मौजूद थीं। अंजुम आरा ने बताया कि महिला कैदी अपनी व्यवस्था से संतुष्ट हैं।
महिला कैदियों को आवश्यक चीजें देने का निर्देश
आयोगकी सदस्यों ने महिला कैदियों से बातचीत की। रीना कुमारी ने बताया कि कैदियों ने किसी भी तरह की शिकायत नहीं की। उन्हें समय पर सारी वस्तुएं मुहैया कराई जाती है। आयोग की तरफ से जेल के कर्मचारियों और प्रशासन को महिला कैदियों को समय पर सारी वस्तुएं मुहैया कराने का निर्देश भी दिया गया। मंगलवार को महिला आयोग की टीम बेउर जेल में स्थित महिला वार्ड में निरीक्षण के लिए जाएगी।
पुरुष चिकित्सक तो कभी-कभी आते हैं
निरीक्षणके दौरान पता चला कि पुरुष चिकित्सक तो कभी कभी आते हैं, लेकिन महिला चिकित्सकों को लेकर जेल प्रशासन उदासीन है। जेल में सालों से कोई महिला चिकित्सक राउंड पर नहीं आई है। इसके अलावा एक मानसिक रूप से विक्षिप्त कैदी को भी अस्पताल भेजने की जरूरत थी। लेकिन जेल प्रशासन इसपर ध्यान नहीं दे रहा था। अध्यक्ष ने हाजीपुर एसपी से बात कर कैदी को पीएमसीएच मेंटल वार्ड में भर्ती करवाने को कहा। एसपी ने आयोग को कार्रवाई का आश्वासन दिया और कहा मंगलवार को कैदी प्रीती को पीएमसीएच में भर्ती करवा दिया जाएगा। महिला चिकित्सकों के लिए भी आयोग ने सिविल सर्जन से बात कर डॉक्टर उपलब्ध कराने को कहा।
hin_Deva hin_Deva hin_Deva hin_Deva hin_Deva hin_Deva